18. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 202 της 11 Νοεμ./3 Δεκ. 1965 (ΦΕΚ Α΄ 225) Περί χορηγήσεως επιδόματος εις Ιερείς, Θεολόγους κλπ. Λαβόν υπ’ όψιν: 1)Την διάταξιν του άρθρ. 21 παρ. 4 του Α.Ν. 1502/1950 δυνάμει της οποίας επιτρέπεται η δια πράξεως του Υπουργικού Συμβουλίου ρύθμισις των αποδοχών των Εφημερίων. 2)Την εν προκειμένω σχετικήν εισήγησιν του Υπουργού των Οικονομικών, αποφασίζει: Την από 1ης Ιανουαρίου του έτους 1966 χορήγησιν του επιδόματος του άρθρ. 3 του Ν.Δ. 3859/1958 και εις τους Ιερείς Θεολόγους ή αποφοίτους ανωτέρων ή κατωτέρων Εκκλησιαστικών Φροντιστηρίων ή Εκκλησιαστικών Σχολών, μη καταγομένους εκ των περιοχών της Ηπείρου, Μακεδονίας και Θράκης και υπηρετούντας εις τας περιοχάς ταύτας προ της χρονολογίας ενάρξεως ισχύος του ανωτέρω Ν.Δ/τος. 33.Β.β.16-18 Μισθοδοσία Ιερέων-Ενοριακή Εισφορά 